13. ΒΑΣΙΛΙΚΟΝ ΔΙΑΤΑΓΜΑ υπ΄ αριθ. 609 της 4/20 Σεπτ. 1968 (ΦΕΚ Α΄ 208) Περί καθορισμού των εξεταζομένων μαθημάτων προς χορήγησιν αδείας εις προτιθεμένους να ασκήσουν το επάγγελμα του οδοντιάτρου εν Ελλάδι πτυχιούχους ξένων ανεγνωρισμένων ιδρυμάτων. (Διορθ. Ημαρτ. ΦΕΚ Α΄ 243 της 21 Οκτ. 1968). Έχοντες υπ΄ όψιν :α) τα άρθρ.8 (παρ.1 και 2) του Ν.Δ.4585/1966,24 του Ν.Δ. 2464/1953, β) την απόφασιν του Συλλόγου των καθηγητών του οδοντιατρικού τμήματος της Ιατρικής Σχολής του Πανεπιστημίου Αθηνών την ληφθείσαν κατά την συνεδρίαν αυτού της 18.3.1968 και γ) την υπ΄ αριθ. 437/1968 γνωμοδότησιν του Συμβουλίου της Επικρατείας, προτάσει του Ήμετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Τα εξεταζόμενα μαθήματα, δια τους προτιθεμένους να ασκήσωσι την οδοντιατρικήν εν Ελλάδι πτυχιούχους οδοντιατρικής ξένων ανεγνωρισμένων ισοτίμων ιδρυμάτων προς το οδοντιατρικόν τμήμα της Ιατρικής Σχολής του Πανεπιστημίου Αθηνών, εγγραφέντων εν αυτοίς βάσει απολυτηρίου Γυμνασίου, και ο τύπος της χορηγουμένης αδείας ασκήσεως επαγγέλματος ορίζονται ως κάτωθι: α) Εξεταζόμενα μαθήματα: 1)Οδοντική και Ανωτέρα Προσθετική. 2)Οδοντική χειρουργική. 3)Γναθοχειρουργική. 4)Στοματολογία. β) Τύπος αδείας: ΕΝΔΕΙΚΤΙΚΟΝ Ο…………………εκ…………………………… πτυχιούχος………………….…..υπέστη ευδοκίμως τη……………την υπο των Πανεπιστιμιακών Νόμων οριζομένην δοκιμασίαν προς εξάσκησιν του οδοντιατρικού επαγγέλματος εν Ελλάδι και τον διορισμόν του εν δημοσία θέσει. Εν Αθήναις τη………………….. Ο Πρόεδρος                            Ο Γραμματεύς Άρθρ.2.-Τα από 18.1-3.4.1954 (ΦΕΚ 56 τ. Α΄) και 10.8-23.9.1954 (ΦΕΚ 224 τ.Α΄)Β.Δ/ τα καταργούνται. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 